b'\n_START_ARTICLE_\nKarakterart\n_START_PARAGRAPH_\nKarakterart er en betegnelse, der bruges inden for plantesociologien og  geobotanikken om en planteart eller et taxon, der overvejende har sin naturlige udbredelse i et enkelt plantesamfund. En karakterart er fuldst\xc3\xa6ndig typisk for dette bestemte plantesamfund. Karakterarter g\xc3\xb8r det muligt at skelne den ene biotops karakteristiske vegetation fra den andens. Disse arter er alts\xc3\xa5 vigtige i det videnskabelige arbejde med registrering, beskrivelse og katalogisering af vegetationer.\n_START_SECTION_\nKarakterart og plantesamfund\n_START_PARAGRAPH_\nKarakterarter kendetegner b\xc3\xa5de de naturlige og de menneskeskabte vegetationer eller plantesamfund. Som eksempler kan n\xc3\xa6vnes Almindelig Tusindfryd (Bellis perennis) i gr\xc3\xa6spl\xc3\xa6ner (naturligt plantesamfund: Rajgr\xc3\xa6s-Kl\xc3\xb8ver-enge (Cynosuro-Lolietum)) eller Hvid Viol (Viola alba), der optr\xc3\xa6der sammen med Burre (naturligt plantesamfund: klippesider syd for Alperne).'